અશાંતધારો એટલે જે વિસ્તારમાં અલગ-અલગ કોમનાં લોકો રહેતા હોય અને જ્યાં અવાર-નવાર કોમી સંવેદનશીલતા જોવા મળી હોય તો સ્થાવર મિલકતોની તબદીલી કરી શકાય નહી.તબદીલી કરવા માટે કલેક્ટરની પરવાનગી લેવી પડે.રાજ્યનાં ગૃહ વિભાગની પરવાનગીથી આ કાયદો કલેક્ટર લાગુ કરી શકે છે.પરંતુ કાયદો લાગુ કરવા માટે અનેક બાબતોને ધ્યાનમાં લઈને રાજ્ય સરકારને દરખાસ્ત કરી શકાય છે.છેલ્લાં ૧૦ વર્ષ દરમિયાન સુરત, ભરૂચ, ભાવનગર, હાંસોટ, કલોલ અને કપડવંજ જેવાં શહેરોમાં પણ નાગરીકોએ અશાંતધારો લાગુ કરવાની માંગણી કરી હતી પરંતુ રાજ્ય સરકારે તેને ઠુકરાવી દીધી હતી.તેવામાં મહેસાણા શહેરમાં અશાંતધારો લાગુ કરવા માંગણી ઉઠી છે.